Ślůnzoki

Ślůnzoki (śl-mjym. Schläsinger, , , , ) – mjano skupiny ludnośći, kero mjyszko na Ślůnsku.

We tym artiklu uomawjo śe Ślůnzokůw we znoczyńu perzůnůw kere deklarujům narodowość ślůnsko, abo kere zachowujům poczuće pewnyj uodrymbnośći kulturalnyj, godkowyj a etnicznyj, nale deklarujům narodowość polsko, mjymjecko abo czesko. Roz na kedy tyż mjanym Ślůnzokůw uokryślo śe mjyszkańcůw Ślůnska, bez wzglyndu na jejich zwjůnzki s kulturům ślůnskům abo jejich brak.

Podug roztůmajtych szacůnkůw, we Polsce a Czeskij Republice mjyszko uod 800 tyś. do 1 250 Ślůnzokůw. Je tyż djaspora ślůnsko we Mjymcach, Zjednoczůnych Sztatach, Australiji a inkszych krejach, uo kerej numerze ńy ma wjarygodnych danych.

Ślůnzoki posůgujům śe ślůnskům godkům a ślůnskům mjymjeckům godkům. Ślůnsko godka kero ńykere uznowajům za djalykt polskij abo czeskij godki a Ślůnsko mjymjecko godka kero ńykere uznowajům za djalykt mjymjeckij.

 Etnograficzny tajlůng 
+ Ńykere etnograficzne skupiny Ślůnzokůw Bazowo skupina Podskupiny Zamjyszkany teryn Djalekta Bytůmjoki – Bytům ? Chwalimjoki (†) – Chwalim Chwalimsko gwara Ślůnscy Gůrole Bryńoki, Wiślany, Jabłůnkowjany, Morawjany Ćeszyński Ślůnsk Ćeszyński djalekt, Jabłůnkowski djalekt Gůrzany – Glywicy, Tarnowske Gůry. Glywicki djalekt Jacki – Jabłůnkůw Jabłůnkowski djalekt Důlany – wodźisławski krys, raćiborski krys Laszsko godka, ćeszyński djalekt Morawcy – hłuczyńsko źymja laszsko godka Uopolany Zauodrzoki, Goloki, Bajoki, Uodrziki, Leśńoki, Podleśoki, Borośe, Kryśoki, Kobylorze Uopolski Ślůnsk: Prudńik, Kandrzin-Koźle Uopole, Wjelge Strzelce, Glywice uopolski djalekt, djalekt uod Kobylorzůw, prudńicko gwara Raćiborzany, Krawaki Racibůrz ? Wałachy schodńo skupina (ćeszyńsko), zachodńo skupina (frydecko) Ćeszyński Ślůnsk ćeszyński djalekt Hazaki – tajla rawickigo krysu hazacko gwara

 Narodowość 

Do zgody s wyńikůma Nacyjowego Wszechuobecnygo Wykozu s 2011, ślůnsko nacyjo we polskij tajli Gůrnygo Ślůnska deklarowało 817 000 perzůnůw, we tym 362 tyś. kej jedźino, 56 tyś. kej pjyrszo ze dwůch, a 391 tyś. kej drugo.
Do zgody s wyńikůma Nacyjowego Wszechuobecnygo Wykozu s 2002, narodowość ślůnsko we polskij tajli Ślůnska zadeklarowouo 173 200 uosůbhttp://slunskoeka.pyrsk.com/173153.html, guůwńy mjyškańcůw Gůrnygo Ślůnska. Na we czeskim spiśe powszychnym s 2001 roku do narodowośći ślůnskij prziznoło śe 10 878 uobywatelůw Czeskij Republiki, głůwńy mjyszkańcůw morawsko-ślůnskigo kreju (we wykoźe s 1991 roku ta nůmera bůła 44 446 perzůnůw). We ślůnskim wojewůdztwje 148,5 tyś perzůnůw deklarowało narodowość ślůnsko, a we uopolskim wojewůdztwje deklarowało 24,2 tyś uosůb.

Dane uoficjalne ńykere ślůnske uorgańizacyje, lo bajszpilu Ruch Autůnůmije Ślůnska abo Zwjůnzek Ludnośći Narodowośći Ślůnskij uznowajům za fest zańiżůne. Podug uůnych, rachmistrze spisowe we wjelu przipadkach wpisywali do formularza nacyjo polsko mimo aże anketowańe podowali ślůnsko, abo wpisywali narodowość blajsztiftym, coby můc ja ńyskorzi zmjyńić. Zasadność zarzutůw potwjerdźili ńyzależne uobserwatory s Helsińskij Fůndacyje Prow CzowjekaHelsińsko Fůndacyjo Prow Czowjeka podważo rzetelność wykozu s 2002 r. - zobejrzij p. 45.

Narodowość ślůnsko ńy je prawńy uznowano we Polsce ańi we Czeskij Republice. Polski gerycht uokreślůł Ślůnzokůw kej "grupa rygjůnalno zamjeszkujůnco Ślůnsk".

Kategoryjo:Etnografijo Czeskij Republiki
Kategoryjo:Nacyjowe a etńiczne grupy we Polsce
Kategoryjo:Ślůnsk